'মওলানা জাতীয় ও আন্তর্জাতিক সব বিষয়ে কথা বললেন। চমৎকারভাবে বিশ্লেষণ করলেন। কোরিয়ার পরিস্থিতি, সেখানে আমেরিকার কৌশল, পাকিস্তানের জন্য কোন কিছু অর্জন না করেই এমন কি কাশ্মীর সমস্যা সমাধানের জন্য কোনো শর্ত আরোপ ছাড়াই মার্কিন সাম্রাজ্যবাদের সাথে লিয়াকত আলীর যোগসাজশের কথা বললেন। কনসেমরি এবং জনাব লিয়াকত আলী সাহেবের বিরুদ্ধে তিনি অনাস্থা জ্ঞাপন করলেন। পাকিস্তানে সম্ভবত এরকম ঘটনা এটাই প্রথম। প্রধানমন্ত্রী যখন সমর্থনের জন্য পূর্ব-বাংলায় ঘুরে বেড়াচ্ছেন তখন বাংলার মানুষ তার মুখের উপর তাদের সিদ্ধান্ত জানিয়ে দিল। সারা বছরের যে কোনো জনসমাবেশে থেকে এই সমাবেশে উপস্থিতি ছিল অনেক বেশী, প্রায় ২০/২৫ হাজার।'